[{"text_idx": "#000000", "text": "Tutvustame teie ta\u0308helepanu lu\u0308hikese ajalooga 15. oktoobril 1952 alanud Narva Laste Loomemaja moodustamise ja arengu ajaloost."}, {"text_idx": "#000002", "text": "Sel perioodil polnud Pioneeride Majal veel oma hoonet ning seeto\u0303ttu to\u0308o\u0308tasid huviringid Narva koolide baasil. 1952. aastal to\u0308o\u0308tasid Narva linnas juba koolid nr 1, 2, 3, 4 ning kool nr 5 Narva-Jo\u0303esuus."}, {"text_idx": "#000003", "text": "1955. aastal remonditi XIX sajandist pa\u0308rinev u\u0308hekorruseline hoone, kus varem asusid Narva garnisoni laod (praegu Vestervalli 20). Pioneeride maja pidulik avamine toimus 22. aprillil 1955. aastal. Hoonesse kolisid koolide huviringid ning avati ka uusi: tantsu-, teatri- ja o\u0303mblusring, koor, tehnikahuviliste ring jm. Pioneeride majas alustas o\u0303ppetegevust enam kui 300 last."}, {"text_idx": "#000004", "text": "1957. aastal avati huviring \u00ab Noor meremees\u00bb, mis aja jooksul kasvas Noorte Meremeeste Klubiks ning eraldus 1987. aastal iseseisvaks asutuseks. Samas hoones tegutses ka lasteraamatukogu."}, {"text_idx": "#000005", "text": "1960. aastal alustati Narvas II maailmaso\u0303jas praktiliselt ha\u0308vinud raekoja restaureerimist. Sellesse suursugusesse ajaloolisse hoonesse plaaniti pa\u0308rast restaureerimist kolida lapsed."}, {"text_idx": "#000006", "text": "30. detsembril 1963. aastal avati Narva Pioneeride Palee. Raekoja hoones to\u0308o\u0308tasid maleklubi, fotoring, raadiotehnikaring, nukuteater, o\u0303mblusring, lennu- ja laevamudelism, noorte meremeeste klubi, tantsuringid, agiitbrigaad, makramee, instrumentaalansambel, pehmete ma\u0308nguasjade ring, noored filatelistid, erinevad pioneeriringid, joonistamine ja keraamika, kooristuudio jm. Kooristuudiost kujunes ajapikku Narva Koorikool \u00abTs\u030caika\u00bb. Raekoja esimesel korrusel asus linnaraamatukogu laste osakond."}, {"text_idx": "#000007", "text": "1990. aastal Nimetati Pioneeride Palee u\u0308mber Laste Loomemajaks, 1992. aastal sai ta praeguse nimetuse Narva Laste Loomemaja 1993. aastal u\u0308hendati reorganiseerimise ka\u0308igus Laste Loomemajaga o\u0303ppetootmiskombinaat, mis asus aadressil Pus\u030ckini 31- seal avati stuudio \u00ab Harmoonia\u00bb. Hiljem alustas Tiimanni tn lasteaias tegevust loodusosakond, kus o\u0303piti tundma taimede ja loomade maailma."}, {"text_idx": "#000008", "text": "1999. aastal suleti va\u0308heneva laste arvu to\u0303ttu aadressil Partisani 2 paiknenud kool nr 8. Koolihoone anti u\u0308le Narva Laste Loomemajale. Pa\u0308rast lu\u0308hiajalist kosmeetilist remonti kolisid hoonesse ko\u0303ik stuudiod ja huviringid. U\u0308htekokku o\u0303ppis Laste Loomemaja huviringides sel perioodil enam kui 1500 o\u0303pilast."}, {"text_idx": "#000009", "text": "Kaasaegse ilme sai Laste Loomemaja hoone 2011. aastal kapitaalremondi ka\u0308igus, mis viidi la\u0308bi kahes etapis Euroopa Liidu ja Narva linna finantstoel. Nu\u0308u\u0308d on hoones suur saal u\u0308rituste ja koreograafia tarbeks, kaasaegse tehnikaga varustatud kino-ja kontserdisaal. Igal huviringil on oma klass- to\u0308o\u0308tuba. Esimesel korrusel paiknev suur galerii on na\u0308itusesaal, on olemas ka fotogalerii, 2. ja 3.korruse vahelistel aladel eksponeeritakse o\u0303pilasto\u0308o\u0308de na\u0308itusi, samuti ka Eesti Loodusmuuseumi ning teiste asutuste va\u0308ljapanekuid. Uus juurdeehitus- Talveaed- on samal ajal nii kontserdi- kui ku\u0308laliste vastuvo\u0303turuum ning konverentsisaal."}, {"text_idx": "#000010", "text": "2012. aastast to\u0308o\u0308tab Loomemajas linnaraamatukogu lastekirjanduse punkt."}, {"text_idx": "#000011", "text": "2022. aastal avati erinevates huviringides 93 ru\u0308hma, millest vo\u0303tab osa enam kui 1200 o\u0303pilast."}, {"text_idx": "#000012", "text": "Aastate jooksul on laste ja noorte hulgas populaarseks saanud meie festivalid, vo\u0303istlused ja konkursid: Paul Keresele pu\u0308hendatud rahvusvaheline noorte vo\u0303istkondlik turniir \u00abLa\u0308a\u0308nemere maleta\u0308hed\u00bb, rahvusvaheline pitsifestival, rahvusvaheline fotofestival \u00abPilk\u00bb, Eesti-Vene laste videoloomingu konkurss \u00ab Tus\u030cite svet\u00bb, vabariiklik teatrifestival \u00abJeralas\u030cka\u00bb, vabariiklik festival \u00abTantsukevad\u00bb, Ida-Virumaa festival \u00ab Talvefeeria\u00bb, festival \u00abRokk ja mood\u00bb, suvel toimuvad lennumudelismi vo\u0303istlused ning linna lastele korraldatavad uusaastapeod."}]